Република Србија

Општинa Рача

Карађорђева 48

34210 Рача

Број: 404-44/2018-III-01

Дана: 25.05.2018. године

РАЧА

**ПИТАЊА И ОДГОВОРИ**

Дана 22.05.2018. године достављена су питања понуђача:

Захтев за додатним информацијама или појашњењима конкурсне документације, за јавну набавку број 10/2018

У одговору 404-44/2018-III-01 Општине Рача за ЈН 10/2018 су дати потпуно нејасни одговори која стручна лица не могу да разумеју.

У одговору ста подразумева минимум инфраструктуре наручилац је одговорио да је то пројекат саобраћајнице са минимум 1 кружним током и минумум 1 раскрсницом, пројекат конструкције пропуста или мостова, надпутњака, потпорних зидова и пројекат одводањавања саобраћајне сигнализације.

Одговори су нејасни и неразумљиви. Инфраструктура у пројектовању саобраћајница не подразумева ово што је наручилац тражио. Инфраструктура је водовод, канализација, електро пројекти у оквиру саобраћајница, ТТ инсталације, гас и слично. Ово нема везе са инфраструктуром.

Јел то наручилац тражи пројекат саобраћајница са 2 раскрснице од којих је минимум 1 крузни ток? Када су се радили пројекти кружних токова, обично се ради само кружни ток и нема додатних раскрсница. Могуће је да наручилац има сазнања да је нека фирма радила пројекте са 1 кружним током и још једном раскрсницом и да је зато стављен овакав услов. Он је дискриминаторски и мора да се промени.

Не постоји пројекат одводњавања саобраћајне сигнализације. На стубове саобраћајне сигнализације се стављају цепови да не пада киса у њих, а пројекат одводњавања је нешто друго.

Да ли је наруцилац сертификован за неки од ових исо стандарда? Наручилац не може да тражи исо стандарде као услов за учествовање. Ово можете проверити у Решењу Републичке комисије за заштиту права у поступцима јавних набавки бр. 4-00-22/2016, датум 28.04.2016. где је понистен поступак због тражења исо стандарда. Морате да избаците овај услов.

Обилазак локације је дискриминаторски услов и служи само како би наруцилац упознао подобног понуђача ко ће му бити конкуренција. Онај ко добије посао ће свакако обићи локацију пре него сто почне да пројектује. Обилазак локације за учествовање на тендеру не тразе ни Путеви Србије за пројекат аутопута, а такав захтев за овакав посао је свесно смањивање конкуренције. Овај услов мора да се избаци.

Оваквим условима наруцилац вређа понуђаце и наоциглед свих, под изговором да мозе да одреди било какве услове за јавну набавку, смањује конкуренцију и нереyонски троси новац свих пореских обвезника. Услови се морају променит како би били у логицној вези са предметом јавне набавке. Овим се користи законска могуцност да се указе на греске у конкурсној документацији и да се предлози њена измена.

**Појашњење број 1.**

Шта подразумева минимум инфраструктуре, Наручилац је навео да минимум инфраструктуре подразумева: пројекат саобраћајнице са минимум 1 кружним током и минумум 1 раскрсницом, пројекат конструкције пропуста или мостова, надпутњака, потпорних зидова и пројекат одводањавања саобраћајне сигнализације.

Наручилац није захтевао да у једном пројекту буде пројекат саобрћајнице са једним кружним током и једном раскрсницом, већ да је Понуђач урадио пројекте саобраћајница са једним кружним током и једном раскрсницом. Што се тиче пројекта саобраћајне сигнализације дошло је до техничке грешке, мисли се на на пројекат саобраћајне сигнализације +пројекат одводњавања (кишна канализација).

Значи минимум инфраструктуре подразумева:

-Пројекат саобраћајнице са минимум једном раскрсницом и

-Пројекат саобраћајнице са једним кружним током,

-Пројекат конструкције пропуста или мостова, надпутњака, потпорних зидова и сл,

-Пројекат саобраћајне сигнализације

-Пројекта одводњавања (кишна канализација,..),

-Пројекат заштите и измештања угрожених инсталација,

-Пројекат јавног осветљења.

А све у складу са пројектним задатком, који је саставни део конкурсне документације.

**Појашњење број 2.**

Наручилац остаје при ставу да тражи стандарде за израду наведене пројектно-техничке документације, јер су исти у логичкој вези са предметном јавном набавком. Наиме, Наручилац сматра да је неопходно да Понуђач поседује одговарајуће сертификате, јер се исти односе на израду пројектно-техничке документације.

**Појашњење број 3.**

Што се тиче обиласка локације, Наручилац је хтео да омогући понуђачу да на што бољи начин припреми понуду. Апсолутно није условио ниједног Понуђача да обиђе локацију, нити је обилазак локације услов за подношење понуде. У конкурсној документацији не постоји изјава као образац која се потписује од стране понуђача и наручиоца, нити је обилазак локације услов да се испуни да би се предала исправна понуда. Што значи да Понуђач нема обавезу да обиђе локацију ако то не жели, апслутно не утиче на прихватљивост и исправност понуде. Обилазак локације дат је само као могућност да се Понуђачу олакша припремање понуде.